Nafarroako Parlamentuko Mahaiak, 2017ko urriaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Asunción Fernández de Garayalde Lazkano Sala andreak aurkeztutako galdera, Nafarroako Berdintasunerako Institutuak Nafarroan Emakumeen genitalen ebaketaren aurkako prebentzio eta jardunerako protokolo bat ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 16an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Asun Fernández de Garaialde y Lazkano andreak honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Herritarrekiko Harremanetarako Batzordearen lan-bilkura batean aurkeztu dizkigute Médicos del Mundo elkarteak emakumeen genitalen ebaketari buruz egindako inkestaren emaitzak. Datuak kezkagarriak dira.

Hori dela-eta, honako hau jakin nahi dugu:

Nafarroako Berdintasunerako Institutua zer urrats egiten ari da ekintza plan bat taxutzeko (egutegia, Nafarroan emakumeen genitalen ebaketaren aitzinean prebentziorako eta aktibaziorako protokoloa ezarri ahal izateko koordinazioa)? Zer jarraipen eta ebaluazio tresna planteatzen dira?

Iruñean, 2017ko urriaren 11n

Foru parlamentaria: Asun Fernández de Garaialde y Lazkano